شەفەق نيوز/ سەرچەوەیگ ئەمنی لە زیقار، ئمروو شەممە، خەوەردا لە توومارکردن چەن رووداویگ ئەمنی، زاقتریان ژەهراوبۊن دۊیەتیەل ناو یەکیی لەنزانکۆەیل تایبەت لە پارێزگاگە.
سەرچەوەگە ئەرا ئاژانس شەفەق نیوز وت: خوەنەواریگ لە تەمەن ١٥ ساڵان گولە لەخوەی دا و لەناو ماڵەگەی لە قەزای فهوود خوەی کوشت، وەبی رەسین وە هووکارەیل خوەیکوشتنەگە.
و دیاری کرد ک هێزیگ ئەمنی رەسیە ماڵ قوربانیەیە و تەرمەگەی وەرەو پزشک دادوەری رەسان، و لێکۆڵینەوە وە رووداوەگە واز کرد، چۊینکە قوربانیەگە دوو گولە لە لەشی بۊیە.
لەلاییگ تر،  سەرچەوەگە باس کرد ک ١٠ دۊیەت خوەنەوار لە خەڵک پارێزگای موسەنا ژەهراوی بۊین، لەوەر خواردنیگ لەناو یەکیگ لە زانکۆەیل تایبەت لە زیقار،  ک وەرەو خەسەخانە بریان.
